CELEX: 32006D0011
Language: lv
Date: 2006-01-11 00:00:00
Title: 2006/11/EK: Komisijas Lēmums ( 2006. gada 11. janvāris ), ar ko groza Lēmumu 2005/758/EK par dažiem aizsardzības pasākumiem saistībā ar aizdomām par ļoti patogēnu putnu gripu Horvātijā un par Lēmuma 2005/749/EK atcelšanu  (izziņots ar dokumenta numuru K(2005) 6025) Dokuments attiecas uz EEZ

12.1.2006   
            
            
               LV
            
            
               Eiropas Savienības Oficiālais Vēstnesis
            
            
               L 7/29
            
         
      KOMISIJAS LĒMUMS
   
   (2006. gada 11. janvāris),
   ar ko groza Lēmumu 2005/758/EK par dažiem aizsardzības pasākumiem saistībā ar aizdomām par ļoti patogēnu putnu gripu Horvātijā un par Lēmuma 2005/749/EK atcelšanu
   (izziņots ar dokumenta numuru K(2005) 6025)
   (Dokuments attiecas uz EEZ)
   (2006/11/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (1), un jo īpaši tās 18. panta 7. punktu,
   ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (2), un jo īpaši tās 22. panta 6. punktu,
   tā kā:
   
               (1)
            
            
               Putnu gripa ir vīrusa ierosināta mājputnu un citu putnu infekcijas slimība, kas izraisa mirstību un traucējumus un kas var strauji iegūt epizootijas apmērus, nopietni apdraudot dzīvnieku un sabiedrības veselību, un ātri samazināt putnkopības nozares rentabilitāti. Pastāv risks, ka slimības ierosinātāju var ievazāt ar dzīvu mājputnu un mājputnu produktu starptautisko tirdzniecību.
            
         
               (2)
            
            
               Horvātija informēja Komisiju par kādā savvaļas sugā klīniskā gadījumā iegūta A tipa H5N1 apakštipa gripas vīrusa Āzijas celma izolēšanu. Tādēļ Komisija pieņēma Lēmumu 2005/749/EK (3), kuru vēlāk aizstāja ar Komisijas 2005. gada 27. oktobra Lēmumu 2005/758/EK par dažiem aizsardzības pasākumiem saistībā ar aizdomām par ļoti patogēnu putnu gripu Horvātijā un par Lēmuma 2005/749/EK (4) atcelšanu.
            
         
               (3)
            
            
               Horvātija ir piemērojusi stingrus slimības kontroles pasākumus un ir sniegusi Komisijai sīkāku informāciju par epidemioloģisko situāciju, ar ko pamato ievedumu pārtraukšanu no slimības skartās Horvātijas teritorijas.
            
         
               (4)
            
            
               Tādēļ attiecīgi jāgroza Lēmums 2005/758/EK.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2005/758/EK groza šādi.
   
               1)
            
            
               Lēmuma 1. panta 1. punkta ievadteikumu aizstāj ar šādu:
               “Dalībvalstis pārtrauc turpmāk minētos ievedumus no šādas Horvātijas teritorijas daļas, kas minēta pielikumā”.
            
         
               2)
            
            
               Pievieno pielikumu, kura teksts ir izklāstīts šā lēmuma pielikumā.
            
         2. pants
   Dalībvalstis nekavējoties veic vajadzīgos pasākumus, lai izpildītu šo lēmumu, un šos pasākumus publicē. Dalībvalstis par to nekavējoties informē Komisiju.
   3. pants
   Šis lēmums ir adresēts dalībvalstīm.
   
      Briselē, 2006. gada 11. janvārī
      
         
            Komisijas vārdā —
         
         
            Komisijas loceklis
         
         Markos KYPRIANOU
         
      
   
   
      (1)  OV L 268, 24.9.1991., 56. lpp. Direktīvā jaunākie grozījumi izdarīti ar 2003. gada Pievienošanās aktu.
   
      (2)  OV L 24, 30.1.1998., 9. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 882/2004 (OV L 165, 30.4.2004., 1. lpp., labots ar OV L 191, 28.5.2004., 1. lpp.).
   
      (3)  OV L 280, 25.10.2005., 23. lpp.
   
      (4)  OV L 285, 28.10.2005., 50. lpp.
   
      PIELIKUMS
      
         
            “PIELIKUMS
            Horvātijas teritorijas daļa, kas minēta 1. panta 1. punktā
            
                        Valsts ISO kods
                     
                     
                        Valsts nosaukums
                     
                     
                        Teritorijas daļa
                     
                  
                        HR
                     
                     
                        Horvātija
                     
                     
                        Šādi Horvātijas apgabali
                        
                                    —
                                 
                                 
                                    
                                       Viroviticko-Podravsk,
                                 
                              
                                    —
                                 
                                 
                                    
                                       Osjecko-Baranjska”